**Образац 12**

**ЈКП „ВИДРАК“ Ваљево**

**ТРОМЕСЕЧНИ ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈКП ВИДРАК ВАЉЕВО**

**За период од 01.01.2019. до 31.12.2019.**

Пословно име: ЈКП „Видрак“ Ваљево

Седиште: Војводе Мишића 50

Претежна делатност: 3811- Сакупљање отпада који није опасан

Матични број: 07096844

ПИБ: 100069386

Надлежно министарство: МИНИСТАРСТВО ПРИВРЕДЕ

Ваљево, 30.01.2020.

**ДЕЛАТНОСТИ ЈАВНОГ ПРЕДУЗЕЋА/ДРУШТВА КАПИТАЛА СУ:**

претежна делатност предузећа је

**38.11 Сакупљање отпада који није опасан**

- сакупљање неопасног чврстог отпада (смеће) на локалној територији, као што је сакупљање комуналног и комерцијалног отпада у контејнере што може бити мешавина материјала који се могу поновно употребити,

- сакупљање рециклабилних материјала,

- сакупљање отпада са јавних површина,

- сакупљање грађевинског отпада,

- сакупљање и уклањање отпадака као што су гране и шљунак,

- сакупљање текстилног отпада и

- активности у трансфер станицама за неопасан отпад.

Поред претежне делатности ЈКП“Видрак“ обавља и друге делатности од општег интереса као и делатности за које испуњава законом прописане услове :

**01.19 Гајење осталих једногодишњих и двогодишњих биљака**

 - гајење цвећа,резаног цвећа и пупољака

**01.30 Гајење садног материјала**

**02.20 Сеча дрвећа**

**16.10 Резање и обрада дрвета**

-производња дрвене вуне,дрвног брашна,цепки,иверја и др.

**23.61 Производња производа од бетона намењених за грађевинарство**

- производњу производа од бетона, цемента или предмета од вештачког камена за употребу у грађевинарству:

- плоча за поплочавање, блокова, панела, испуна, цеви, стубова и др.

 -монтажних грађевинских елемената за високоградњу и нискоградњу, од бетона, цемента или вештачког камена

**33.11 Поправка металних производа**

-поправка металних контејнера

**37.00 Уклањање отпадних вода**

-пражњење и чишћење септичких јама и резервоара,шахтова и канализационих јама.

**38.21 Третман и одлагање отпада који није опасан**

- одлагање и третман пре одлагања чврстог и неопасног отпада који није чврст:

- рад депонија неопасног отпада

**38.31 Демонтажа олупина**

**38.32 Поновна употреба разврстаних материјала**

**39.00 Санација, рекултивација и дуге услуге у области управљања отпадом**

- остало специјализовано чишћење и санирање животне средине

**45.11 Трговина аутомобилима и лаким моторним возилима**

- трговину на велико и трговину на мало новим и коришћеним возилима:

 продаја,односно прерада возила чији се власник није јавио у прописаном року

**45.32 Трговина на мало деловима и опремом за моторна возила**

**46.22 Трговина на велико цвећем и садницама**

**46.76 Трговина на велико осталим полупроизводима**

**46.77 Трговина на велико отпацима и остацима**

- трговину на велико металним и неметалним отпацима и остацима намењеним за рециклажу, укључујући сакупљање, сортирање, одвајање и расклапање коришћене робе(као што су аутомобили) ради добијања употребљивих делова; паковање и препакивање,складиштење и испоруку, али без стварног процеса прераде

- трговину на велико старим папиром

- демонтажу аутомобила, рачунара, телевизора и остале опреме за добијање и препродају употребљивих делова

**46.90 Неспецијализована трговина на велико**

**47.19 Остала трговина на мало у неспецијализованим продавницама**

**47.51 Трговина на мало текстилом у специјализованим продавницама**

**47.71 Трговина на мало одећом у специјализованим продавницама**

**47.76 Трговина на мало цвећем,садницама,семењем,ђубривима,кућним љубимцима и храном за кућне љубимце у специјализованим продавницама**

**47.78 Остала трговина на мало новим производима у специјализованим продавницама**

**49.41 Друмски превоз терета**

- све активности у вези са превозом терета друмом(превоз аутомобила)

- изнајмљивање теретног возила с возачем

**52.10 Складиштење**

-рад складишних објеката за све врсте терета

**52.21 Услужне делатности у копненом саобраћају**

-уклањање нерегистрованих и хаварисаних моторних возила и других ствари са јавних површина,

-уклањање погрешно паркираних возила,

-чување уклоњених возила

-пратеће активности везане за рад паркиралишта,гаража,паркиралишта за бицикле и др.

**75.00 Ветеринарска делатност**

**-**хватање и збрињавање напуштених животиња у прихватишта за животиње

-нешкодљиво уклањање лешева животиња са јавних површина и објеката за дресуру,излагање,одржавање такмичења или промет животиња,

-транспорт или организовање транспорта лешева животиња са јавних површина и објеката за дресуру,излагање,одржавање такмичења или промет животиња до објеката за сакупљање,прераду или уништавање отпада животињског порекла на начин који не представља ризик по друге животиње,људе или животну средину

**81.10 Услуге одржавања објеката**

-одржавање јавних тоалета

**81.29 Услуге осталог чишћења**

- чишћење улица, уклањање снега и леда

- делатности чишћења на другом месту непоменуте

 **81.30 Услуге уређења и одржавања околине**

 **96.03 Погребне и сродне делатности**

Предузеће послује као јединствена радна целина. Свој рад и пословање организује кроз рад служби:

**„Служба заједничких послова“**

која обавља рачуноводствене и платно прометне послове, правне послове, административно техничке послове, послове безбедности и здравља на раду, одржавања хигијене објеката, курирске послове, послове обезбеђења објеката и имовине, послове одржавања средстава, послове јавних набавки, послове планирања и развоја, наплате потраживања и друге послове у складу са законом. У служби има 60 запослених радника.

**„Служба управљања комуналним отпадом“**

врши управљање комуналним отпадом: сакупљање комуналног отпада, његово одвожење, третман и безбедно одлагање укључујући управљање, одржавање, санирање и затварање депонија, као и селекцију секундарних сировина и одржавање, њихово складиштење и третман. У оквиру послова ове службе је и пражњење септичких јама. У циљу задовољавања потреба корисника услуга служба врши набавку и продају канти и контејнера. Послове у овој служби обавља 47 радника. Служба располаже са 13 камиона смећара, 2 камиона кипера и са по једним утоваривачем, булдозером, камионом за транспорт на регионалну депонију и цистерном фекалком.

**Служба „Улице“**

врши одржавање чистоће на површинама јавне намене: чишћење и прање асфалтираних, бетонских, поплочаних и других површина јавне намене, прикупљање и одвожење комуналног отпада са тих површина, одржавање и пражњење посуда за отпатке на површинама јавне намене. Ова служба има 32 запослених радника и располаже са 4 цистерне за прање, 3 камиона сандучара, 2 ауточистилицe и мини утоваривачем, 2 усисивача на моторни погон.

**Служба „Зеленило“**

врши одржавање јавних зелених површина: уређење, текуће и инвестиционо одржавање и санацију зелених рекреативних површина и приобаља. Бави се производњом цвећа и садног материјала. Послове у служби обавља 23 радникa. Служба располаже са 2 камиона TAM, 2 трактора са приколицом, тарупом и ротационом косачицом, путарским возилом и четири мултифункционалне машине (рајдер и авант).

**Служба „Гробља“**

врши управљање гробљима, сахрањивање, одржавање гробаља и објеката који се налазе у склопу гробља, одржавање пасивних гробаља ископ, ексхумацију и пренос посмртних остатака, превоз посмртних остатака и превоз погребне опреме. Обавља грађевинске радове на гробљима, врши набавку, складиштење и продају погребне опреме и остале опреме за гробља. У служби има 14 запослених радника. Служба располаже са једним камионом ТАМ, једним путарским камионом, једним трактором, 2 комби возила и мини багером.

**Служба „Паркинг контроле“**

врши делатност управљања, одржавања и коришћења јавних паркиралишта наплату паркирања и уклањање непрописно паркираних возила, премештање паркираних возила по налогу надлежног органа, чување уклоњених возила као и пратеће активности везане за рад паркиралишта. Послове у служби обавља 23 радника. Располаже са возилом „паук“.

**Служба „Зоохигијене“**

Делатност Службе “ Зоохигијене “ је хватање и збрињавање, ветеринарска нега и смештај напуштених и изгубљених животиња у прихватилиштима за животиње, нешкодљиво уклањање лешева животиња са површина јавне намене до објеката за сакупљање, прераду или уништавање отпада животињског порекла, контрола и смањење популације напуштених паса и остале делатности у складу са Законом о добробити животиња. У служби има 5 запослених радника. Служба располаже са ладом нивом (теренско возило) са приколицом.

**Годишњи програм пословања:**

Надзорни одбор ЈКП Видрак је на седници 16.01.2019. године усвојио Програм пословања за 2019. годину под бројем 01-245/1-19

Скупштина града Ваљева је донела решење о давању сагласности на Програм пословања ЈКП Видрак Ваљево на седници одржаној 01.03.2019. године под бројем 02-28/19-02 (Службени гласник града Ваљева број 4 од 2019. године)

Надзорни одбор ЈКП Видрак је на седници 20.11.2019. године усвојио Измену и допуну Програм пословања за 2019. годину под бројем 01-7655/1-19.

Скупштина града Ваљева је донела решење о давању сагласности на Измену и допуну Програма пословања ЈКП Видрак Ваљево на седници одржаној 29.11.2019. године под бројем 02-77/19-02.

**II ОБРАЗЛОЖЕЊЕ ПОСЛОВАЊА**

*Служба управљања комуналним отпадом*

Ова служба вршила је услуге изношења и депоновања смећа у граду Ваљеву, сеоским насељима Белошевац, Попучке, Лукавац, Петница, Дивци, Ваљевска Каменица, Бранковина, Ваљевска Лозница, Причевић, Ставе, Горња Грабовица, Дебело Брдо, Поћута, Јовања, Ровни и туристичком месту Дивчибаре.

Из индивидуалних домаћинстава смеће се одвозило аутосмећарима и то једном седмично.

Контејнери од 1,1 м3 пражњени су шест пута недељно, осим контејнера који су постављени на јавним површинама и који су пражњени сваким даном током године од којих су на појединим локацијама неки пражњени и два пута дневно.

Контејнери од 5 м3 се празне једанпут недељно, а по потреби и више пута.

Контејнери од 1,1 м3 и 5 м3 који су постављени по школама, установама и предузећима празнили су се по позиву.

Смеће са Дивчибара и приградских насеља Дивци, Бранковина, Ваљевска Каменица, Попучке, Лукавац, Причевић, Ставе. Ваљевска Лозница, Веселиновац, Горња Грабовица и Дебело Брдо одвозило се специјалним возилом које у себе празни контејнере од 1,1 м3 и 5 м3. Из свих поменутих насеља смеће се одвози на градску депонију у Ваљеву.

Из туристичког места Дивчибара и приградских насеља отпад се одвозио једанпут недељно, а по потреби више пута.

Укупан број корисника услуга изђубравања у 2019. години је 24.389, од чега се 22.488 односи на физичка, а 1.901 на правна лица. . Укупне количине смећа које су депоноване износе око 106.200 м3 или 37.755 тона (у количину је, поред комуналног отпада из домаћинства, урачунат и отпад из контејнера и ђубријера који су постављени на јавним површинама). Планирање и прекривање отпада инертним материјалом вршено је свакодневно. Количина издвојеног отпада ради поновне употребе је 214 тона.

***Служба „Улице“***

У у периоду од 01.01.2019. до 31.12.2019. ова служба је чистила и прала улице према Програму пословања.

Пражњени су контејнери од 1,1м3 и 5м3 машинским путем и свакодневно утоварано ванредно смеће ручним путем и пражњене уличне канте.

Ауточистилица је радила, такође, према Програму и плану пословања.

Поред тога, обављано је чишћење снега са тротоара и паркинга, а из појединих улица и утовар и одвоз снега, као и стругање наноса блата и ризле поред ивичњака.

Табеларни приказ извршених радова у периоду од 01.01.2019 до 31.12.2019. години

|  |  |  |  |
| --- | --- | --- | --- |
| **Р.БР.** | **ОПИС ПОСЛА** | **ЈЕД. МЕРЕ** | **КОЛИЧИНА** |
| 1. | Свакодневно чишћење | м2 | 8.394.107 |
| 2. | Чишћење снега | м2 | 265.000 |
| 3. | Oдвоз смећа утовар ручним путем | м3 | 6.800 |
| 4. | Одвоз смећа утовар машинским путем | м3 | 14.492 |
| 5. | Рад чистилице | час | 1.002 |
| 6. | Прање | м2 | 4.438.000 |
| 7. | Стругање | м2  |  |

***Служба „Гробље“***

У периоду од 01.01.2019 до 31.12.2019. у овој служби обављани су следећи послови: На Новом гробљу обављено је 551 на Грачанском 11, на Горићком 28, на Кличевачком 19, на Попарском 11 и на Боричевачком 25 сахрана, док је на црквеном обављена 1 сахрана. Поред тога, на територији града Ваљева обављене су ексхумације (две) и вршен превоз, смештај и чување посмртних остатака покојника. Одржавање гробља и уређивање гробних места по захтеву грађана се вршило током целе године. На гробљу су обављани и грађевински радови као што су: израђено је сокала 145, надгробних плоча 10, гредица 40. Издато је нових гробних целина и то 259. од тога једногробних 55, двогробних 197 и трогробних 7.

Такође је реализована продаја и превоз погребне опреме и обављани други послови везани за рад продавнице погребне опреме.

***Служба „Зеленило“***

Радници ове службе ангажовани су на пословима одржавања зелених површина у Ваљеву, Бранковини и на Дивчибарама

Зелене површине обухватају око 140 хектара што подразумева травњаке, цветне ронделе, шибље, живу ограду, стазе и платое градских паркова, скверова и тргова, споменика, спомен комплекса, парк шума, зеленила дуж саобраћајница и водотокова, зеленила у стамбеним насељима и између блокова стамбених зграда.

Послови ове радне јединице састоје се у: одржавању чистоће на стазама и платоима (80.710 м2), кошењу травњака, чишћењу травњака од разних отпадака, грабуљању лишћа и уклањању са травњака (1.294.200 м2),орезивању живе ограде (20.350 м2) одржавању ружа (370 м2), шибља ( 14.696 м2),сезонског цвећа (1.580 м2 ) и перена (200м2), а које се састоји у окопавању,орезивању, прихрањивању, заштити, заливању и др. Одржавање стабала састоји се у окопавању, сечи сувих и болесних грана и стабала, формирању круне,уклањању једногодишњих ластара и изданака.

У периоду од 01.01.2019 до 31.12.2019. године служба је извршила

|  |  |  |  |
| --- | --- | --- | --- |
| **Р.БР.** | **ОПИС ПОСЛА** | **ЈЕД. МЕРЕ** | **КОЛИЧИНА** |
| 1. | Чишћење стаза и платоа | м2 | 2.285.960 |
| 2. | Чишћење травњака | м2 | 4.012.150 |
| 3. | Чишћење снега | м2 | 22.900 |
| 4. | Сакупљање лишћа | м2 | 1.265.600‬ |
| 5. | Орезивање шибља | м2 | 289.796 |
| 6. | Кошење травњака | м2 | 3.313.370‬ |
| 7. | Сеча стабала уз помоћ платформе | комада | 123 |
| 8. | Сеча без платформе | комада | 190 |
| 9. | Формирање круне уз помоћ платформе | комада | 229 |
| 10. | Издизање круне телескопом | комада | 700 |

***Паркинг служба***

Електронски систем контроле и наплате паркирања у градском језгру града Ваљева врши се у оквиру две наплатне зоне и то: Зона 1 /црвена/ и Зона 2 /плава/. У Зони 1 паркирање је ограничено на 180 минута, док у Зони 2 нема временског ограничења.

Зону 1 /црвена/ чини 128 паркинг места обележених хоризонталном и вертикалном сигнализацијом, а Зону 2 /плава/ 1.770 паркинг места обележених хоризонталном и вертикалном сигнализацијом. Укупно под контролом и наплатом у обе зоне је 1.898 паркинг места. Такође на површинама црвене и плаве зоне обележено је 31 паркинг место за лица са посебним потребама-инвалиди, као и 27 паркинг места резервисаних за потребе правних лица (по решењу Градске управе уз одговарајућу накнаду). Укупна наплата паркирања за период 01.01.2019.- 31.12.2019. године износи 56.838.148 динара.

ЈКП ''Видрак'' Ваљево је послове уклањања непрописно паркираних возила вршило са једним ПАУК возилом. У току периода од 01.01.2019. до 31.12.2019. број уклоњених возила био је 16, а број покушаја одношења 2 и по налогу ВТП 8 возила a по налогу комуналне инспекције 1 уклањање.

***Служба „Зоохигијене“***

Служба “Зоохигијена“ је у периоду од 01.01.2019. до 31.12.2019. године на територији града Ваљева ухватила и збринула 193 паса луталица. Од укупног броја ухваћених паса 56 паса је удомљено новим власницима након обавезне дехелминтизације (уништавање спољних и унутрашњих паразита), вакцинације и обележавања микрочипом. Такође је 76 паса враћено на природно станиште. Пре враћања над њима је извршена дехелминтизација, вакцинација против беснила, обележавање микрочипом и обележавање видним маркицама. Такође је извршена стерилизација, провера агресивности и здравственог стања. Тек тако „обрађени“ пси су враћани на природно станиште да не би угрожавали нормално функционисање грађана.

Служби је у протеклом периоду пријављено 164 уједа паса.

Пси луталице су хватани највише на приоритетним локацијама око школа и обданишта, где је највећа концентрација деце која су немоћна да се бране.

**1. БИЛАНС УСПЕХА**

Биланс успеха је [финансијски извештај](https://sr.wikipedia.org/wiki/%D0%A4%D0%B8%D0%BD%D0%B0%D0%BD%D1%81%D0%B8%D1%98%D1%81%D0%BA%D0%B8_%D0%B8%D0%B7%D0%B2%D0%B5%D1%88%D1%82%D0%B0%D1%98) у коме се приказују приходи и расходи [привредног друштва](https://sr.wikipedia.org/wiki/%D0%9F%D1%80%D0%B8%D0%B2%D1%80%D0%B5%D0%B4%D0%BD%D0%BE_%D0%B4%D1%80%D1%83%D1%88%D1%82%D0%B2%D0%BE) са циљем утврђивања резултата пословања (остварене добити или губитка) у одређеном временском периоду.

|  |  |  |  |
| --- | --- | --- | --- |
| **КОНТО** | **НАЗИВ ПРИХОДА** | **ИЗНОС** | **% учешћа** |
| 6142  | Приходи од услуга на домаћем тржишту  | 110.425.767 | 34,59% |
| 6143  | Приходи од буџета  | 73.118.840 | 22,90% |
| 6144  | Приходи од сахрана  | 3.057.133 | 0,96% |
| 6145  | Приходи од закупа на гробљу  | 13.570.896 | 4,25% |
| 6146  | Приходи од грађана за изнош.смећа  | 114.682.990 | 35,92% |
| 6147  | Приходи од усл.на гробљу-капија  | 733.417 | 0,23% |
| 6148  | Приход од услуга на гробљу-сокла  | 3.673.957 | 1,15% |
|  | **УКУПНО** | **319.263.000** | **100,00%** |

Што се тиче прихода буџета они се односе на следеће службе и врсте прихода:

|  |  |  |
| --- | --- | --- |
| **НАЗИВ ПРИХОДА** | **ИЗНОС** | **% учешћа** |
| Приходи од чишћења улица | 34.283.337 | 46,89% |
| Приходи од услуга одржавања јавних зелених површина | 30.728.080 | 42,02% |
| Приходи од услуга чувања и смештаја паса луталица | 7.491.999 | 10,25% |
| Приходи од дивљих депонија | 615.424 | 0,84% |
| **УКУПНО** | **73.118.840** | **100,00%** |

Када су у питању трошкови процентуално највеће учешће заузимају трошкови зарада, накнада зарада и остали лични расходи. Али обзиром да су у оквирима планираних износа, не би смо детаљније коментарисали, посебно ако имамо у виду да су ове позиције детаљно разрађене у обрасцу 2 трошкови запослених. Трошови зарада су мањи из разлога мaњег броја запослених од планираног броја.

Разлог пробијања индекса за 5% на трошковима производних услуга резултат је немогућности презизног планирања позиција, посебно на нивоу квартала. С тим да ће ова позиција у оквирима годишњег посматрања бити у границама планираних величина.

Треба напоменути да већих одсутапања у материјално значајним ставкама нема, те да пословни приходи али и пословни расходи као најважнији чиниоци нису прекорачени у материјално значајним износима. Финансијски резултат је већи од очекиваног највише као резултат нешто више реализованих прихода али и мањих трошкова у односу на планске величине.

Динамика радова на чишћењу, прању и одржвању јавних површина и зелених површина је у границама предвиђених очекивања за овај квартал, те су стога и приходи на очекиваном нивоу. Из свега наведеног произилази да предузеће исказује далеко већи позитиван финансијски резултат у односу на планиран у првом кварталу.

**2. БИЛАНС СТАЊА**

Биланс стања је финансијски извештај, који приказује стање средстава и изворе тих средстава у одређеном временском тренутку у једном предузећу. Имовина предузећа се кретала у границама приближним планираним износима сем за некретнине, посторојења и опреме у припреми последица набављених средстава у последњем кварталу из донација.

Залихе материјала су на нижем нивоу, а у скалду са нижим трошковима што је напоменуто у овкиру биланса успеха.

Што се тиче наплате потраживања можемо рећи да је наплата на нешто вишем ниову од нивоу планираних величина, предузеће је успело да наплати више од планираног износа . Напомињемо да се у оквиру потраживања не налазе услуге закупа и одржавања на гробљу.

Укупна актива предузећа су исказана у већем износу као резултат веће позиције готовине на крају периода и веће ставке некретнине, посторјења и опрема у припреми у односу на планиране величине.

Са друге стране краткорочне обавезе предузећа су на нивоу од 190% плана из разлога великих рачуна за набављена средства крајем године чија је валута плаћања у наредној години.

Што се тиче позиције обавезе за остале порезе, доприносе и друге дажбине, напомињемо да су ови трошкови резултат веће нето добити од планиране и самим тим и већег пореза на добит.

Позиције капитала су у оквиру планираних износа, сем на позицији нераспоређена добит ранијих година која је исказана у мањем износу од планиране из разлога што је исплаћена добит радницима. А државани капитал је увећан кроз субвенцију града за куповину линије за слекцију отпада. Позиција готовина и готовински еквиваленти су детаљно објашњени у одељку 3. који следи.

Треба напоменути да већих одступања у материјално значајним ставкама нема.

**3. ИЗВЕШТАЈ О ТОКОВИМА ГОТОВИНЕ**

Највеће одступање је на позицији одлива зарада који су остали неискоришћени из разлога мањег броја запослених на исплати у односу на план, али и због великог износа обавезама према добављачима. Позиција одлива по основу куповине имовине је виша јер је реализована набавка ауточистилица али и највечи део планираних инвестиција. Остале позиције су у оквиру планираних износа. Готовина на почетку периода је далеко већа од планиране те је ова позиција у највећој мери допринела великој разлици на крају периода. Из свега поменутог се може закључити да су новчана средства на крају периода далеко већа од планираних износа. Већи износ на крају периода је и резултат акумулирања средстава како би предузеће измирило предстојећу обавезе за плаћање аутосмећара и цистерне. Треба нагласити да је и динамика трошења ликвидних средстава таква да су она навећа на крају месеца, јер већ наредних дана у следећем периоду следи одлив значајних средства за исплату зарада радника, али и за плаћање текућих обавеза према добављачима за месец.

**4. ТРОШКОВИ ЗАПОСЛЕНИХ**

Када су у питању трошкови запослених по свим основама, напомињемо да већих одступања од планираних износа нема, уколико имамо на уму да је остварени број запослених мањи од планираних.

Број чланова који су примили накнаду за отпремнину је осморо иако је план био за девет радника.

На позицији помоћ радницима и породицама радника, износ је већи из разлога што смо у последња два месеца имали два смртна случаја где се исплаћују максималне предвиђене цифре помоћи.

Накнаде по уговору о привременим и повременим пословима нису биле планиране у програму пословања, али их има у реализацији, јер су у току периода извештавања реализовани уговори о привременим и повременим пословима у вези са јавним радовима који су финансирани од стране Националне службе за запошљавање и Града Ваљева. Јавни радови по свим уговорима обављају се по основу уговора о привременим и повременим пословима, у висини од 22.000,00 динара (нето) по лицу на месечном нивоу за пун фонд радних часова. Уговор за особе са инвалидитетом за спровођење јавног рада да Ваљево буде парк, у трајању од 4 месеца за 3 лица почевши од јуна 2019 до септембра 2019.

Уговор за спровођење јавног рада да град буде чист и уређен, у трајању од 3 месеца за 7 лица почевши од 01. јула 2019.

Уговор за спровођење јавног рада Уређивање администрације, у трајању од 3 месеца за 7 лица почевши од 01. јула 2019.

Позиција Остале накнаде трошкова запосленима састоји се у највећем проценту од износа који се уплаћује буџету Републике Србије по основу умањења основице зараде од 10%. Уплаћени износ у буџет у току 2019. године је 4.681.342. Поред ове позиције ставку осталих накнада чине и издвајања запосленима за 8. март која износе 584.915 и новогодишњи пакетићи за децу запослених и давања запосленим за Нову годину 841.800. Што укупно чини износ од 6.108.057. Одступање је настало као резултат већег износа уплате у буџет од планираних величина, због прековремених сати већи број радника имао је умањење зараде.

**5. ДИНАМИКА ЗАПОСЛЕНИХ**

У поменутом периоду имали смо осам одлазака по основу природног одлива и шест раскид радног односа на сопствени захтев и два смртна случаја и то све када су у питању запослени на неодређено време. У периоду од 01.01. до 31.12. за двадесеторо радника је истекао уговор на одређено време, док је двоје примљено на одређено време због повећаног обима посла, а дванаесторо на замену. Што у укупном броју на дан 31.12.2019. чини да је запослено 205 радника.

**6. КРЕТАЊЕ ЦЕНА ПРОИЗВОДА И УСЛУГА**

Цене на које оснивач даје сагласност нису мењане у току 2019

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Предузеће је у току године реализовало износ од 19.140.000 динара из средстава субвенција оснивача за куповину планиране аутоцистерне за прање улица, али и за учешће по међународном пројекту које је искоришћено за опремање линије за селекцију отпада за рециклажни центар.

**8. СРЕДСТВА ЗА ПОСЕБНЕ НАМЕНЕ**

У оквиру 2019 није било материјално значајних одступања од планираних позиција, осим на позицији рекламе и пропаганде из разлога непланираних трошкова за новогодишње честитке, с тим да ће на нивоу године тај износ бити у границма планираних величина, а трошкови се односе на активности из редовног пословања. Издвајана су средства за спонзорства у износу од 20.000 динара за партерно уређење нове ОШ Милован Глишић. Али и средства за помоћ удружењу Роди се на лепом месту за редовне активности удружења у износу од 25.000 динара.

**9. ИЗВЕШТАЈ О ИНВЕСТИЦИЈАМА**

У периоду од 01.01. до 31.12.2019. године реализовано је укупно 62.902 хиљада динара инвестиција. Неколико је значајних инвестиција, а треба посебно издвојити куповина нове аутоцистерне за прање улица, из планираних средстава субвенција града Ваљева. Поред тога након шеснаест година купљена је и нова ауточистилица из сопствених средстава. Поред поменутих средстава набављена су и два путничка возила марке шкода фабија из сопствених средстава за потребе служба које своју делатност обављају на терену. Инвестирано је и у пластеник за одгајање садница за цвеће за потребе уређења јавних површина у граду. Инвестирано је и у путарски камион за потребе службе одржавање гробља, а у циљу замене дотрајалих постојећих возила. Уложено је и у замену постојеће застареле рачунарске опреме у управи. Посебно напомињемо да је 06.07.2019. године пројекат „SWM UPGRADING“ почео са реализацијом потписом од стране предузећа Рад из Сарајева које је носилац поменутног пројекта који се финансира из средстава фондова Европске уније и да су по овом пројекту добијени нови аутосцемћар и аутоцистерна. Такође, из средстава субвенција града је обезбежене учешће за поменути пројект, које је искоришћено за опремање линије за селекцију отпада за рециклажни центар.

**III ЗАКЉУЧНА РАЗМАТРАЊА И НАПОМЕНЕ**

Током периода од 01.01. до 31.12.2019. године највећи део материјално значајних планираних позиција трошкова и прихода су у очекиваним оквирима, с тим да треба напоменути да је остварена нето добит већа од планиране и износи 16.346 хиљада динара. Највећи део ове добити је остварена као резултат више реализованих прихода али и мањих трошкова у односу на планске величине у којима највећи удео има мања реализација трошкова зарада у односу на план из разлога мањег броја запослених од планираних.

Са друге стране динамика радова у свим делатностима је на нивоу планираних величина предвиђених за овај квартал, те су стога и приходи на нивоу планираних.

Током овог периода 2019. године није било промена цена производа и услуга, а делатност је обављало 22 запослених мање него крајем 2018. године. Ипак предузеће је успело да повећа добит и да исплати све доспеле обавезе а да не угрози ликвидност. Инвестиције су износиле 62.902 хиљаде динара што је детаљно образложено кроз сегмент инвестиција

Оно што је битно истаћи је и да је степен наплате на планираном нивоу, али да предузеће предузима све расположиве мере наплате потраживања кроз сарадњу са приватним извршитељима за велики број потраживања. Обавезе из пословања су на нивоу редовног пословања и исплаћују се на време, иако индекс показује одступање, баш као и зараде запослених. За изостале инвестиције процењено је да су у овом моменту биле неоствариве неке из техничких разлога а остале из финанасијских.

Датум: 30.01.2020.

 \_\_\_\_\_\_\_\_\_\_\_\_\_\_\_\_\_\_

 Потпис и печат

 в.д. директора: Јелена Калат